Tiltalte for overtrædelse af straffelovens § 191, stk. 1, 1. pkt., jf. bekendtgørelse om euforiserende stoffer § 27, stk. 1, jf. § 3, liste b, nr. 29, jf. lov om euforiserende stoffer § 3, stk. 2, nr. 2, våbenlovens § 10, s... Vis mere
Ret: Retten i Roskilde (1. instans)
Faggruppe: Straffesag — Tilståelsessag
Sagsemner: Almenskadelige handlinger;
Doping;
Narkotika;
Våben, eksplosiver og fyrværkeri;

/

RETTEN I ROSKILDE

Udskrift af dombogen

D O M

afsagt den 29. juni 2010

Rettens nr. 9-3522/2010 + 9-3511/2010
Politiets nr. 1200-71281-00050-10
Anklagemyndigheden
mod
Tiltalte
CPR nr. (Født 1970)

Denne sag er behandlet som tilståelsessag.

Retsmødebegæring er modtaget den 29. juni 2010.

Tiltalte, Adresse, By, er tiltalt for

1.
overtrædelse af straffelovens § 191, stk. 1, 1. pkt., jf. bekendtgørelse om
euforiserende stoffer § 27, stk. 1, jf. § 3, liste b, nr. 29, jf. lov om
euforiserende stoffer § 3, stk. 2, nr. 2,
ved i tiden op til den 28. juni 2010 kl. 17.35 at have købt 100 gram kokain
med henblik på delvis videresalg på Roskilde festivalen, samt at have købt
yderligere 100 gram kokain gennem tiden med henblik på delvis
videreoverdragelse og eget forbrug, hvoraf der den 28. juni 2010 kl. 17.35 på
bopælen Adresse, By, Roskilde blev fundet 84,66 gram og på hans person
blev fundet 4,20 gram kokain,

2.
overtrædelse af våbenlovens § 10, stk. 2, jf. § 4, stk. 1, jf.
våbenbekendtgørelsens § 44, stk. 4, jf. § 15, stk. 9,
ved den 28. juni 2010 kl. 17.35 på bopælen Adresse, By, Roskilde at have
været i besiddelse af 1 stk. totenschläger, 1 stk. peberspray, 1 stk. foldekniv
med låsbar klinge, 1 stk. strømpistol.

3.
overtrædelse af dopingloven § 4, jf. § 3, stk. 1, jf. § 1
ved den 28. juni 2010 kl. 17.35 på bopælen Adresse, By, Roskilde at have
været i besiddelse af 2 enheder Testosterone, suspension 50, 4 enheder
Decabol 200, 1 enhed Triobol, 4 enheder Disolvente, 4 enheder HCG-lepori
2500 UI, 9 stk. sprøjter, 9 kanyler og 2 sprøjter med kanyler samt 6 enheder i
unavngivent glas med ampuller fundet i skab i baren.

Std 75284



/

Side 2/3

Påstande

Anklagemyndigheden har nedlagt påstand om fængselsstraf.

Anklagemyndigheden har påstået konfiskation af totenschläger, peberspray,
foldekniv, strømpistol, de i forhold 3 nævnte dopingmidler, samt ca. 900 pøl-
semandsposer, digitalvægt, 88, 68 gram kokain, kaffedåse med skjult bund,
cd-cover samt beholder til kokain, jf. straffelovens § 75, stk. 2.

Anklagemyndigheden har påstået konfiskation af 13.200 kr., jf. straffelovens
§ 76a, stk. 1, nr. 2.

Tiltalte har erkendt sig skyldig.

Tiltalte har ikke protesteret mod konfiskationspåstandene.

Sagens oplysninger

Under sagen er der afgivet forklaring af tiltalte. Forklaringen er gengivet i
retsbogen.

Personlige oplysninger.

Tiltalte er ikke tidligere straffet.

Tiltalte har om sine personlige forhold forklaret, at han er ugift og har to børn
på henholdsvis 4 og 12 år. Børnene bor dels hos anholdte og dels hos deres
mor. Til daglig er han selvstændig med at fjerne gulvbelægninger, hvil-ket
han har været i 9 år. Nogle gange hyrer han ekstra arbejdskraft. Hans bo-pæl
er i en villa.

Tiltalte har under sagen været frihedsberøvet fra den 28. juni 2010 kl. 18.43
til den 29. juni 2010 kl. 14.00.

Rettens begrundelse og afgørelse

Tiltalte findes i henhold til erkendelsen skyldig i overensstemmelse med tilta-
len.

Retten lægger ved straffens fastsættelse således til grund, at tiltalte og hans
venner havde aftalt, at tiltalte skulle indkøbe kokain til dem, fordi der hermed
kunne opnås rabat ved indkøb i større mængder, og at tiltalte herefter over-
drog stoffet til vennerne for samme pris, som det var indkøbt for, ligesom han
selv brugte af stoffet i et omfang, som ikke kan fastlægges.

Der er således tale om videreoverdragelse indenfor en snæver kreds og be-
stemmelsen i § 3, stk. 2, nr. 2, i lov om euforiserende stoffer finder ikke an-



/

Side 3/3

vendelse, uanset om denne overdragelse måtte finde sted på eller omkring
Roskilde Festivalen.

Under disse omstændigheder findes straffen efter straffelovens § 191, stk. 1,
1. pkt., jf. bekendtgørelse om euforiserende stoffer § 27, stk. 1, jf. § 3, liste B,
nr. 37, våbenlovens § 10, stk. 2, jf. § 4, stk. 1, jf. våbenbekendtgørelsens § 44,
stk. 4, jf. § 15, stk. 9 og dopingloven § 4, jf. § 3, stk. 1, jf. § 1 passende at
kunne fastsættes til fængsel i 9 måneder.

Retten har ved straffens fastsættelse tillige lagt vægt på, at tiltalte har aflagt
fuld tilståelse.

Retten tager påstandene om konfiskation til følge, jf. straffelovens § 75, stk. 2
og § 76a, stk. 1 nr. 2.

Thi kendes for ret:

Tiltalte skal straffes med fængsel i 9 måneder.

Hos tiltalte konfiskeres totenschläger, peberspray, foldekniv, strømpistol, de i
forhold 3 nævnte dopingmidler, ca. 900 pølsemandsposer, digitalvægt, 88, 68
gram kokain, kaffedåse med skjult bund, cd-cover, beholder til kokain, samt
13.200 kr.

Tiltalte skal betale sagens omkostninger.

Dommer



/